સુધરાઈ દ્વારા દાદર માર્કે‍ટમાં એ ટૉઇલેટ બનાવવામાં આવ્યું હતું અને એક સંસ્થાને ચલાવવા આપ્યું હતું. એના મેઇન્ટેનન્સ માટે એ સંસ્થા યુઝર્સ પાસેથી નૉમિનલ ચાર્જ લઈ શકે એવી ગોઠવણ કરવામાં આવી હતી. જોકે ૨૦૧૩ના જૂન મહિનામાં સુધરાઈના ઞ્ વૉર્ડના ઑફિસરે નોંધ્યું કે એની કન્ડિશન બહુ જ જર્જરિત થઈ ગઈ છે એટલે એ વિશે રિપોર્ટ મોકલવામાં આવ્યો હતો. એ પછી ટૉઇલેટની છત તોડી પાડવામાં આવી હતી અને એને અંદરથી તોડી પાડવામાં આવ્યું હતું, જ્યારે એનું બહારનું માળખું એમનું એમ રાખવામાં આવ્યું હતું જેને કારણે એનો વપરાશ થઈ શકે એમ નહોતો. અત્યારે વેપારીઓએ ડિસિલ્વા રોડ પર આવેલા અન્ય માર્કે‍ટના ટૉઇલેટમાં જવું પડે છે.